cyanic-selkie/wikianc huggingface dataset:
என். முத்துவேல்
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாடு சட்டமன்ற உறுப்பினர்கள்
மலாலை ஜோயா
மலாலை ஜோயா (Malalai Joya, பஷ்தூ மொழி: ملالۍ جویا, பிறப்பு: ஏப்ரல் 25, 1978) என்பவர் ஆப்கானித்தானைச் சேர்ந்த ஒரு விழிப்புணர்வாளர், எழுத்தாளர், மற்றும் பெண் அரசியல்வாதி. இவர் ஆப்கானித்தானின் தேசிய பேரவையின் நாடாளுமன்ற உறுப்பினராக 2005 முதல் 2007ன் ஆரம்பகாலம்வரை சேவையாற்றினார். ஆப்கான் நாடாளுமன்றத்தில் போர்த் தலைவர்களும், போர்க் குற்றவாளிகளும் இருப்பதாகப் பகிரங்கமாகக் கண்டனம் தெரிவித்த காரணத்தால் அவர் பதவி நீக்கம் செய்யப்பட்டார். அவர் ஹமித் கர்சாய் நிர்வாகம் மற்றும் அதன் மேற்கத்திய ஆதரவாளர்கள், குறிப்பாக அமெரிக்காவை வெளிப்படையாக விமர்சனம் செய்பவர்.
மே 2007-ல், அவரது பதவி நீக்கம் உலகளாவிய எதிர்ப்பைக் கிளப்பியது. ஜோயாவிற்கு ஆதரவாக அவரது மறுநியமனத்தைக்கோரி நோவாம் சோம்ஸ்கி போன்ற அறிஞர்களும் மிகப்பிரபலமான எழுத்தாளர்களும் கையெழுத்திட்டனர். மற்றும் கனடா, ஜெர்மனி, ஐக்கிய இராச்சியம், இத்தாலி, மற்றும்வ் ஸ்பெயின் நாட்டைச் சேர்ந்த அரசியல்வாதிகளும், அந்நாடுகளின் நாடாளுமன்ற உறுப்பினர்களும் தங்கள் ஆதரவை மலாலை ஜோயாவிற்குத் தெரிவித்தனர். பிபிசி அவரை "ஆஃப்கானிஸ்தானின் வீரமிக்க பெண்மணி" என்று அழைத்தது.
ஆரம்பகால மற்றும் சொந்த வாழ்க்கை
ஏப்ரல் 25, 1978-ல், மேற்கு ஆஃப்கானிஸ்தானிலுள்ள ஃபாரா மாகானத்தில் பிறந்தார். அவரது தந்தை ஒரு மருத்துவ மாணவர். ஆஃப்கானிஸ்தானில் நடந்த சோவியத் போரில் கலந்துகொண்டபோது சண்டையில் தன் ஒரு காலை இழந்தவர். 1982-ல், மலாலைக்கு 4 வயதாக இருந்தபோது, அவரது குடும்பம் ஆஃப்கானிஸ்தானை விட்டு அருகிலிருந்த ஈரானில் அகதிகளாக வாழத் தஞ்சம் புகுந்தனர். தனது எட்டாம் வகுப்பிலிருந்து அவர் மனிதநேய வேலைகளில் தன்னை ஈடுபடுத்திக்கொள்ள ஆரம்பித்தார். ""நான் எனது மிக இளம் பிராயத்திலிருந்தே அதாவது எட்டாவது நிலையில் இருந்தபோதே விழிப்புணர்வாளராக பணி செய்ய ஆரம்பித்து விட்டேன். எங்கள் மக்களிடையே குறிப்பாக பெண்களிடையே பணியாற்றியபோது நான் மகிழ்ச்சிகரமாக உணர்ந்தேன். அவர்கள் படிக்காத பாமரர்களாக இருந்தபோதும் நான் அவர்களிடமிருந்து நிறைய கற்றேன். தொடங்குவதற்கு முன், எனக்கு அரசியல் பற்றி எதுவும் தெரியாது என்பதை நான் உங்களிடம் கூற விரும்புகிறேன். படிக்காத மக்களிடமிருந்தும், அரசியல் சூழ்நிலையைச் சார்ந்த ஆனால், அரசியல் கலப்பில்லாத மக்களிடமிருந்துமே நான் கற்றுக்கொண்டேன். அகதிகள் முகாம்களிலிருந்த பல்வேறு செயற்குழுக்களுடன் நான் பணியாற்றினேன். நான் சென்ற ஒவ்வொரு வீட்டிலும் ஒவ்வொருவரிடமிருந்தும் வெவ்வேறான துன்பக் கதைகளைக் கேட்டதை நினைவு கூர்கிறேன். நாங்கள் சந்தித்த ஒரு குடும்பத்தை நினைக்கிறேன். அவர்கள் குழந்தை வெறும் எலும்பும் தோலுமாக இருந்தது. மருத்துவரிடம் அழைத்துச் செல்ல அவர்களுக்கு வசதியில்லாத காரணத்தால், தங்கள் குழந்தையின் இறப்பிற்காகக் காத்திருந்தார்கள். நாங்கள் அனுபவித்த துயரங்களை எழுத எழுத்தாளர்களாலோ, திரைப்படம் தயாரிப்பவர்களாலோ முடியாது என்று நம்புகிறேன். ஆஃப்கானிஸ்தானில் மட்டுமல்ல, பாலஸ்தீனம், ஈராக்கிலும்கூட…ஆஃப்கானிஸ்தானின் குழந்தைகள் பாலஸ்தீனத்தின் குழந்தைகளைப்போல. அவர்கள் தங்கள் எதிரிகளை வெறும் கற்களைக் கொண்டு தாக்கி சண்டையிடுகிறார்கள். இத்தகைய குழந்தைகளே எனது கதாநாயகர்களும் நாயகிகளுமாவர்.""
சோவியத் தன் படைகளை விலக்கிக்கொண்டபிறகு, 1998-ல் தாலிபான்களின் ஆட்சியின்போது, ஜோயா ஆஃப்கானிஸ்தான் திரும்பினார். ஒரு இளம்பெண்ணாக, சமூக விழிப்புணர்வாளராக பணியாற்றினார். ஹீராட் மற்றும் ஃபாராவின் மேற்கு மாகாணங்களில் செயல்பட்ட ஆஃப்கான் பெண்களின் திறமைகளை மேம்படுத்தும் அமைப்பு -(OPAWC) என்ற அரசாங்கம் அல்லாத அமைப்பின் இயக்குநராக அறிவிக்கப்பட்டார். அவருக்குத் திருமணமாகிவிட்டது. ஆனால் தன் கணவரின் பாதுகாப்பிற்கான அச்சுறுத்தலுக்கு பயந்து அவர் தன் கணவரின் பெயரை வெளியிடாமல் உள்ளார்.
2003 லோயா ஜிர்காவில் மலாலையின் பேச்சு
டிசம்பர் 17, 2003 அன்று ஆஃப்கானிஸ்தானின் அரசியலமைப்புச் சட்டத்தை உறுதியளிப்பதற்காகக் கூட்டப்பட்ட லோயா ஜிர்கா-வில் (லோயா ஜிர்கா என்பது ஆஃப்கானின் மிகப்பெரிய பேரவை) மக்களால் தேர்ந்தெடுக்கப்பட்ட பிரதிநிதியான மலாலை ஜோயா பேசியபோது அகில உலகமே அவரைத் திரும்பிப் பார்த்தது. அவர் மிக வெளிப்படையாக போர்த்தலைவர்களுக்கு எதிராகவும், போர்க் குற்றவாளிகளுக்கு எதிராகவும் குரலெழுப்பி அனைவரின் கவனத்தையும் ஈர்த்தார்.
''ஃபாரா மாகாணத்திலிருந்து வந்திருக்கும் என் பெயர் மலாலை ஜோயா. இங்கு வருகை தந்திருக்கும் பெருமதிப்பிற்குரியவர்களின் அனுமதியுடனும், கடவுளின் பெயராலும், மற்றும் விடுதலைக்கான பாதையில் சென்று இன்று சமாதியில் உறங்கிக்கொண்டிருக்கும் தியாகிகளின் பெயராலும், நான் இரண்டொரு நிமிடங்கள் பேச விழைகிறேன்.
என் தேசத்தைச் சேர்ந்த எல்லா மனிதர்கள் மீதும் நான் வைக்கும் விமர்சனம் என்னவென்றால், நமது நாட்டை இந்த நிலைமைக்குக் கொண்டு வந்துள்ள பெரும் குற்றவாளிகளுக்கு இச்சபையில் இடமளித்து இந்த லோயா ஜிர்காவின் சட்டமுறையையும் ஒழுக்கத்தையும் ஏன் கேள்விக்குள்ளாக்குகிறார்கள் என்பதே ஆகும்.
சிலர் லோயா ஜிர்காவை வஞ்ச ஒழுக்கம் நிறைந்ததாக நிந்திப்பதைக்கேட்டு நான் மிகவும் வருந்தினேன்; இரக்கப்பட்டேன். இங்கு வந்தபிறகு அவர்களின் வார்த்தைகள் ஒத்துக்கொள்ளும்படியாகவே உள்ளன. அல்லது குழுக்களைகப் பாருங்கள்; அவற்றைப்பற்றி மக்கள் என்ன முணுமுணுக்கிறார்கள் என்பதைக் கவனியுங்கள். ஒவ்வொரு செயற்குழுவின் தலைவரும் ஏற்கனவே தேர்ந்தெடுக்கப்பட்டுவிட்டார்கள். இந்தக் குற்றவாளிகளையெல்லாம் நீங்கள் ஏன் ஒரே குழுவின்கீழ் கொண்டுவரக்கூடாது? அப்பொழுதுதான் இந்த நாட்டிற்கான அவர்களது விருப்பம் என்ன என்பதை நாம் கவனிக்க முடியும். அவர்கள்தான் தேசிய மற்றும் அகில உலக போர்களுக்கெல்லாம் நம் நாட்டை மூல காரணமாக மாற்றியவர்கள் ஆவார். சமூகத்தில் பெண்களுக்கு மிகவும் எதிராக செயல்படுபவர்கள். அவர்கள் விரும்பியது [சிறிது இடைவெளிவிடுகிறார்] அவர்கள்தான் நம் நாட்டை இந்த நிலைக்குக் கொண்டு வந்துள்ளார்கள். மேலும் இதையே அவர்கள் தொடர்ந்து செய்ய முற்படுகிறார்கள். ஏற்கனவே சோதிக்கப்பட்டவர்களையே மீண்டும் சோதிப்பது தவறு என்று நான் நம்புகிறேன். அவர்களை தேசிய மற்றும் அகில உலக நீதிமன்றத்தின் முன்னால் நிறுத்த வேண்டும். வெறுங்கால்களுடன் சுற்றும் நமது ஆஃப்கான் மக்களால் அவர்கள் மன்னிக்கப்பட்டாலும், நமது வரலாறு அவர்களை ஒரு பொழுதும் மன்னிக்காது. இவை அனைத்தும் நம் நாட்டின் வரலாற்றில் பதியப்பட்டுவிட்டன.
இதற்கு மறுமொழி தந்த லோயா ஜிர்காவின் அவைத்தலைவர் சிப்கத்துல்லா மொஜாதேதி, மலாலை ஜோயாவை "மதநம்பிக்கையற்ற ஒழுக்கமில்லாதவர்" மற்றும் "கம்யூனிஸ்ட்" என்றும் சாடினார். அன்று முதல் ஜோயா மீது நான்கு காெலை முயற்சிகள் தொடுக்கப்பட்டு நான்கு முறையும் அவர் உயிர் தப்பினார். பர்கா அணிந்து கொண்டு ஆயுதம் ஏந்திய பாதுகாவலர்களின் துணையுடன் ஜோயா ஆஃப்கானிஸ்தானில் பயணித்து வருகிறார்.
வோர்ல்டு பல்ஸ் பத்திரிக்கை (இதழ் 1, 2005) எழுதியது:
…அவருக்கான நேரம் வந்தபோது தன் 3-நிமிட கருத்தாக்கத்தைச் சொல்லவதற்கு, அவர் தன் கருப்புநிற சால்வையால் தன் தலைமுடி தெரியாதவாறு இழுத்து மறைத்துக்கொண்டு, ஒலிபெருக்கியின் முன் நடந்து வந்து, அவர் வாழ்க்கையையே மாற்றி அமைக்கப் போகும் மின்சாரம் போன்ற உணர்ச்சிமிக்க உரையை நிகழ்த்தினார்.
"போர்த்தலைவர்கள்" என்ற வார்த்தையை வெகு சிலரே சத்தமாக உச்சரிக்க்கும் துணிச்சல் கொண்ட ஒரு தேசத்தில், திட்டக்குழுக்களை வழிநடத்துவதற்காகத் தீவிரமான சமயகுருமார்களையும் அடிப்படைவாதிகளையும் நியமிக்கும் தீர்மானத்தை எதிர்த்து ஜோயா கடுமையாகப் பேசினார். அத்தகைய சமயத் தலைவர்களில் பலர் போர்க்குற்றவாளிகள் என்றும் அவர்கள் தங்களின் குற்றங்களுக்காக சட்ட விசாரணைக்குட்படுத்தப்படவேண்டியவர்கள் - புதிய அரசாங்கத்தில் செல்வாக்கு செலுத்த அவர்கள் ஒன்றும் தேசத் தியாகிகள் அல்ல என்றும் ஜோயா கடுமையாக மறுதலித்தார்.
அவைத் தலைவர் உத்தரவிட்டபோதும், ஜோயா மன்னிப்புக்கோர மறுத்துவிட்டார்.
தனது வார்த்தைகளால், லோயா ஜிர்காவைப் பொறிகலங்க வைத்தார். போர்த்தலைவர்கள் லோயா ஜிர்காவை கட்டுப்படுத்துவதாக மிகக்கடுமையாக தனது 3-நிமிட பேச்சில் தன் கருத்தைக் கூறியபோது பத்திரிக்கையாளர்கள் அங்கிருந்தனர். லோயா ஜிர்காவின் பிற உறுப்பினர்களுக்கெதிரான அவருடைய சர்ச்சைக்குரிய நிலைப்பாடு அவருக்கு பெரும் புகழைத் தேடித்தந்ததோடல்லாமல், அவருடைய அரசியல் எதிரிகளின் கடும் விமர்சனத்தையும் சம்பாதித்துத் தந்தது.
வெளி இணைப்புகள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:பெண்ணியவாதிகள் பகுப்பு:ஆப்கானித்தான் அரசியல்வாதிகள்
ஜாஜ்ஜர் சட்டமன்றத் தொகுதி
ஜாஜ்ஜர் சட்டமன்றத் தொகுதி, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது ரோத்தக் மக்களவைத் தொகுதிக்கு உட்பட்டது.
தொகுதிக்கு உட்பட்ட இடங்கள்
இந்த தொகுதியில் ஜாஜ்ஜர் மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜாஜ்ஜர் மாவட்டம் பகுப்பு:அரியானா சட்டமன்றத் தொகுதிகள்
மெக் ஊரி
கிளாடியா மேகன் "மெக்" ஊரி (Claudia Megan "Meg" Urry) ஓர் அமெரிக்க வானியற்பியலாளர் ஆவார். இவர் 2015 முதல் 2016 வரை அமெரிக்க வானியல் கழகத்தின் தலைவராக இருந்துள்ளார். அதற்கு முன்பு அபுள் விண்வெளித் தொலைநோக்கி புல உறுப்பினராகவும் 2007 முதல் 2013 வரை யேல் பல்கலைக்கழக இயற்பியல் துறையின் தலைவராகவும் இருந்தார். இவர் கருந்துளைகள். பல்லலைநீள வானளக்கை உள்ளிட்ட தன் வானியல், வானியற்பியல் பங்களிப்புகளுக்காக மட்டுமன்றி, வானியல், கல்வியல் மகளிர் சார்ந்த பாலுணர்வு பாலினச் சமமை ஆகியவற்றுக்காக.முனைவாகப் பங்குபற்றியவர்.
இளமையும் கல்வியும்
இந்தியனாவிலும் மசாசூசட்டிலும் வளர்ந்த இவர், டுப்ட்சு பல்கலைக்கழகத்தில் சேர்ந்து பயின்று. கணிதவியலிலும் இயற்பியலிலும் இளவல் பட்டம் 1977 இல் பெற்றார்.
இவர் தன் அறிவியல் முதுவர் பட்டத்தை 1979 இலும்முனைவர் பட்டத்தை1984 இலும் பெற்று in physics from Johns Hopkins, where her advisor was Art Davidsen. For her dissertation, she studied blazars at Goddard Space Flight Center with Richard Mushotzky. She then conducted a postdoctorate at M.I.T.'s Center for Space Research, working with Claude Canizares. 2001 இல் யேல் பல்கலைக்கழகப் புல உறுப்பினராகச் சேர்ந்தார். அப்போது இவர் மட்டுமே பெண் புலவுறுப்பினராக இருந்தார் and became Chair in 2007.
வாழ்க்கைப்பணி
இவர் வானியலிலும் அறிவியலிலும் பணியாற்றும் மகளிரின் பாலுணர்வு, பாலினச் சமமைக்காகவும் பொதுவான மகளிருக்காகவும் அறுபதுக்கும் மேற்பட்ட உரைகள் ஆற்றியுள்ளார் இயற்பியல் பட்டப்படிப்பு மகளிர்க்கான கருத்தரங்குகளிலும் உரையாற்றியுள்ளார். இவர் இலவுரா தான்லி யோடு இணைந்து, வானியல் மகளிரின் முதல் கூட்டத்துக்கு ஏற்பாடு செய்தவர் ஆவார்.
இவர் முனைவுசெயல் பால்வெளிக் கருக்களாகிய உயர்பொருண்மை கருந்துளைகளைப் பற்றி ஆய்வு செய்தார். இவர் இக்கருக்களுக்கும் பால்வெளிக்கும் இடையில் நிலவும் உறவையும் ஆய்ந்தார்.
வெளி இணைப்புகள்
பகுப்பு:அமெரிக்க வானியற்பியலாளர்கள் பகுப்பு:வாழும் நபர்கள் பகுப்பு:பிறந்த ஆண்டறியப்படாதவர்கள்) பகுப்பு:பெண் வானியலாளர்கள் பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
மைசூர் மாவட்டம்
மைசூரு மாவட்டம் இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் மைசூரு நகரத்தில் உள்ளது. மைசூரு மாவட்டத்தில் 7 வட்டங்கள் உள்ளன.
thumb|left|250px|மைசூரு மாவட்டத்திலுள்ள வட்டங்கள்
வெளியிணைப்புக்கள்
பகுப்பு:கர்நாடக மாநிலத்தில் உள்ள மாவட்டங்கள் பகுப்பு:மைசூர் மாவட்டம்
குரும்பபாளையம் மாரியம்மன் கோயில்
மாரியம்மன் கோயில் தமிழ்நாட்டில் கோயம்புத்தூர் மாவட்டம், குரும்பபாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
சீர்மிகு கொங்குசீமை பொள்ளாச்சி நகரில் வடக்கு குரும்பபாளையம் கிராமத்தில் சோழர்கள் ஆட்சியின் கொங்கு பாளையக்காரர்களால் கட்டப்பட்டது.
மாரி மழை பொழிய வைக்கும் தெய்வமாக மாரியம்மன் வேளாளர் குலம் காக்கும் தெய்வமாக அருள் வழங்கி வருகின்றாள்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் உள்ளது. பரம்பரை ஊர்கவுண்டர் மற்றும் ஊர்முகாமிகள் பொதுமக்கள் அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மாசி மாதத்தில் பூவோடு திருவிழா நடைபெறுகிறது.
ஆண்டு முழுவதும் அம்மாவாசை, பவுர்ணமி பூசைகள் சிறப்பாக நடைபெறுகிறது.
சித்திரை பவுர்ணமி அன்று ஐம்பொன் உற்சவர்சிலை திருவீதி உலா உற்சவம் நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மித்தாலி ராய்
அரசியல் கட்சி
ராய் அகில இந்திய திரிணாமுல் காங்கிரசு கட்சியைச் சேர்ந்தவர்.
சில்க் ஸ்மிதா
சில்க் சுமிதா (Silk Smitha)(2 திசம்பர் 1960 - 23 செப்டம்பர் 1996) என்பவர் இந்திய திரைப்பட நடிகை ஆவார். 1970களில் ஒரு ஒப்பனைக் கலைஞராக இவர் திரைத்துறை வாழ்க்கையைத் தொடங்கினார். சில்க் ஸ்மிதா தமிழ் நடிகர் வினுசக்கரவர்த்தியால் வண்டிச்சக்கரம் என்கிற திரைப்படத்தில் சிலுக்கு என்கிற சாராயம் விற்கும் பெண் கதாபாத்திரத்தில் முதன்முறையாக அறிமுகப்படுத்தினார். அந்தப் பெயரே இவருக்கு சினிமாவில் நிலைத்துவிட்டது. இவரது 17 வருட சினிமா வாழ்க்கையில் தமிழ், தெலுங்கு, கன்னடம், மலையாளம் மற்றும் இந்தி ஆகிய மொழிகளில் 450ற்கும் மேற்பட்ட திரைப்படங்களில் நடித்தார்.
வாழ்க்கை வரலாறு
இந்தியாவின் ஆந்திரமாநிலம் ஏலூரு என்ற இடத்தில் பிறந்தவர் விஜயலட்சுமி. பிறப்பால் ஆந்திரமாநிலத்தை சேர்ந்தவராயினும் இவரது பூர்வீகம் தமிழ் நாட்டின் கரூர் ஆகும். இவர் வறுமையின் காரணமாக பள்ளிப்படிப்பை நான்காம் வகுப்போடு நிறுத்திக்கொள்ள வேண்டியதாயிற்று. இவரது வசீகர தோற்றத்தின் காரணமாக பலரது தொல்லைகளுக்கு ஆளானார். இதனால் இவரது குடும்பத்தார் இவருக்கு சிறுவயதிலேயே திருமணம் முடித்துவைத்தனர். இவரது குடும்பவாழ்க்கையில் ஏற்பட்ட துன்பத்தின் காரணமாக இவர் சென்னைக்கு பிழைப்பு தேடியும் புது வாழ்க்கை தேடியும் ஓடிவந்து இவரது உறவினர் வீட்டில் தங்கினார்.
திரைத்துறை வாழ்க்கை
இவர் நடிப்பில் பல பரிமாணங்கள் கடந்திருந்தாலும் இவரை நாளிதழ்களும் சில திரைப்படங்களும் கவர்ச்சி நடிகையாகவே அடையாளப்படுத்தின. இருப்பினும், அலைகள் ஓய்வதில்லை(1981), நீங்கள் கேட்டவை, தாலாட்டு கேக்குதம்மா போன்ற திரைப்படங்களில் இவர் ஏற்று நடித்த நல்ல கதாபத்திரங்களின் மூலம் தனக்கு கவர்ச்சி மட்டுமின்றி அனைத்துவிதமான நடிப்பின் பரிணாமங்களும் வரும் என நிரூபித்தார். லயனம்(1989) என்கிற திரைப்படத்தில் இவர் நடித்த கதாபாத்திரம் இவரது மற்றொரு வித்தியாசமான பரிணாமத்தினை உலகிற்கு எடுத்து காட்டியது. இந்தப்படம் பல மொழிகளில் மொழிபெயர்க்கப்பட்டது குறிப்பிடத்தக்கது. இவரது மற்றொரு நல்ல படமான பாலு மகேந்திராவின் மூன்றாம் பிறை மிகப்பெரிய வெற்றியை பெற்றது. கமலஹாசன், ஸ்ரீதேவியுடன் இணைந்து இவர் நடித்த இந்தப் படம் இந்தியிலும் சத்மா என்கிற பெயரில் மீண்டும் படமாக்கப்பட்டது.
மறைவு
1996இல், ஸ்மிதா சென்னையில் அவருக்கு சொந்தமான அடுக்குமாடி குடியிருப்பில் பிணமாக கண்டுபிடிக்கப்பட்டார். ஸ்மிதா தூக்கிட்டு தற்கொலை செய்து கொண்டதாக செய்தி வெளியானது. இந்த நிகழ்விற்கு முன்பு இவர் திரைப்படத் தயாரிப்பாளராக முயற்சித்து வந்ததாகவும் அதில் ஏற்பட்ட கடனாலும், மேலும் காதல் தோல்வியினால் ஏற்பட்ட குடிப்பழக்கத்தினாலும், மன இறுக்கத்திற்கு ஆளானதாக நம்பப்படுகிறது. ஆனாலும் இவரது மரணத்தினைச் சுற்றி பல சர்ச்சைகள் இருந்து வருகின்றன.
வெளி இணைப்புகள்
பகுப்பு:1960 பிறப்புகள் பகுப்பு:1996 இறப்புகள் பகுப்பு:மேற்கு கோதாவரி மாவட்ட நபர்கள் பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:கன்னடத் திரைப்பட நடிகைகள் பகுப்பு:தற்கொலை செய்து கொண்ட நடிகைகள்
ஆங்கிலத்தில் பாலினம்
ஒவ்வொரு பெயர்ச்சொல்லும் ஆண், பெண் அல்லது நடுநிலை எனப் பண்டைய ஆங்கிலத்தில் இருந்தன. இடைக்கால ஆங்கிலத்திலும் அந்த நிலை தொடர்ந்தது. நவீன ஆங்கிலம், இயற்கை தொடர்பானவற்றிற்கும் பெயர்கள் மற்றும் பிரதிப்பெயர்களை (he மற்றும் she போன்றவை) பயன்படுத்துகிறது. பாலின வேறுபாடு அற்றவைகளுக்கும் விலங்குகளுக்கும் பொதுவான பிரதிபெயர்ச்சொல் ஒன்றன்பால் (it, they போன்றவை) பயன்படுத்தபடுகிறது. கப்பல்கள் மற்றும் விமானங்கள் மற்றும் இயந்திரங்கள் மற்றும் தேசிய அரசுகளை குறிப்பிடும் போது பெண்பால் பிரதிபெயர்களை சில சமயங்களில் பயன்படுத்தப்படுகின்றன.
ஆங்கிலத்தில் பாலினம் பயன்பாட்டின் சில அம்சங்கள், பொதுப் பாலின பயன்பாட்டை நோக்கி நகர்கிறது. மேலும் இவை பாலினம் குறிப்பிடப்படாத சூழ்நிலைகளிலும் அவை நடுநிலையாக படர்கை ஒருமை (third person singular) எனப் பயன்படுத்துவதற்கும் பொருந்தும். அதேபோல சில பெண்பால் பெயர்ச்சொற்களைத் தவிர்த்து (authoress மற்றும் poetess போன்றவை) ஆண்பால் பெயர்சொற்களை பயன்படுத்துவதும் அதிகரித்து வருகிறது.
சான்றுகள்
பகுப்பு:ஆங்கில இலக்கணம்
டிசம்பர் 2006
செய்தித் தொகுப்பு
பகுப்பு:2006 செய்திகள்
பிதர் (திரைப்படம்)
பிதர் (Pedar, பாரசீக மொழி: پدر ) என்பது 1996 ஆம் ஆண்டு வெளி வந்த ஈரானியத் திரைப்படம் ஆகும். இதற்கு தமிழில் தந்தை என்று பொருள். இத்திரைப்படத்தை மசித் மசிதி இயக்கியுள்ளார். இது பல்வேறு திரைப்பட விழாக்களில் விருதுகளை வாங்கியுள்ளது. ஈரானிலும் சர்வதேச அளவிலும் விருதுகளைப் பெற்ற திரைப்படம் இது.
கதை
14 வயது மெஹ்ருல்லா தனது தந்தையின் மரணத்திற்குப் பின் குடும்பத்தைக் காப்பாற்ற நகரத்திற்கு வேலைக்குச் செல்கிறான். பின்னர் ஒரு நாள் திரும்பி வரும் போது, மெஹ்ருல்லாவின் தாய் ஒரு காவலரைத் திருமணம் செய்து கொண்டு பெரிய வீடொன்றுக்குக் குடி பெயர்ந்துவிட்ட செய்தியை அவனுடைய நண்பன் லத்தீஃப் சொல்கிறான். மெஹ்ருல்லாவால் அவனது வளர்ப்புத் தந்தையை ஏற்க முடியவில்லை. மேலும் அன்னையின் மீதும் கோபம் கொள்கிறான். மெஹ்ருல்லா தனது பழைய வீட்டில் போய் வசிக்க ஆரம்பிக்கிறான். அவனது சகோதரிகளையும் அவனுடன் வைத்துக் கொள்கிறான். மெஹ்ருல்லா உடல் நலம் சரியிலாத போது லத்தீப் மெஹ்ருல்லாவின் வளர்ப்புத் தந்தையிடம் விஷயத்தைச் சொல்கிறான். அவர் மெஹ்ருல்லாவை வீட்டிற்கு அழைத்துச் சென்று கவனித்துக் கொள்கிறார். உடல் நலம் சரியானதும் அவரின் துப்பாக்கியைத் திருடிக்கொண்டு மெஹ்ருல்லா, லத்தீப் இருவரும் நகரத்திற்குச் செல்கின்றனர். மெஹ்ருல்லாவின் வளர்ப்புத் தந்தை அவரது மோட்டார் வண்டியில் நகரத்திற்கு வந்து இருவரையும் கைது செய்கிறார். லத்தீபை பேருந்தில் அனுப்பிவிட்டு மெஹ்ருல்லாவை அவரது மோட்டார் வண்டியில் வீட்டிற்குக் கூட்டிச் செல்கிறார். வழியில் மோட்டார் வண்டி பழுதாகிறது. இருவரும் பாலைவனத்தில் தனியாக நிற்கின்றனர். மெஹ்ருல்லா அவனது வளர்ப்புத் தந்தையை முதன்முறையாகப் புரிந்து கொள்கிறான். அவரின் மேலும் அம்மாவின் மேலும் உள்ள கோபம் இல்லாமலாகிறது.
வெளி இணைப்புகள்
பகுப்பு:ஈரானியத் திரைப்படங்கள் பகுப்பு:1996 திரைப்படங்கள்
பூமலை அணை
பூமலை அணை (Poomala Dam) என்பது நீர்பாசன நோக்கத்துக்காக கட்டபட்ட ஒரு அணை ஆகும். இந்த அணை இந்தியாவின், கேரள மாநிலத்தின், திருச்சூர் மாவட்டத்தில் உள்ள புழக்கல் தொகுதிக்கு உட்பட்ட முலங்குண்ணாதுகவு பஞ்சாயத்தில் அமைந்துள்ள ஒரு அணையும், சுற்றுலா தலமுமாகும்.
வரலாறும், வசதிகளும்
1939 ஆம் ஆண்டில் பூமலை பள்ளத்தாக்கில் முன்னதாக ஒரு சிற்றணை  கட்டப்பட்டது, 1968 இல்  பூமலை நீர்த்தேக்கம் கட்டிமுடிக்கபட்டது. மண் மற்றும் கற்களால் கட்டபட்ட இந்த அணையானது கேரள சிறு நீர்ப்பாசனத் துறையால் நிர்வகிக்கப்பட்டுவருகிறது. பூமலை அணையை ஒரு சுற்றுலா மையம் என்று உத்தியோகபூர்வமான உள்துறை அமைச்சர் கொடியேரி பாலகிருஷ்ணனால் 21 மார்ச் 2010 அன்று அதிகாரப்பூர்வமாக அறிவிக்கபட்டது. இந்த அணை கடல் மட்டத்திலிருந்து 94.50 மீட்டர் உயரத்தில் அமைந்துள்ளது. இதன் வடக்கே மற்றொரு அணையான, பதசகுண்டு உள்ளது, அது தற்போது நீர்ப்பாசனத்திற்காக மட்டுமே பயன்படுத்தபடுகிறது. இந்த நீர்த்தேக்கத்தில் படகு சவாரி, குதிரை சவாரி, 600 மீட்டர் நடைபாதை; 300 பேர் அமரத்தக்க ஒரு சமுதாயக் கூடம்; ஒரு சிற்றுண்டிச்சாலை மற்றும் கழிவறை வசதிகள் போன்றவை உள்ளன.
குறிப்புகள்
பகுப்பு:Coordinates on Wikidata பகுப்பு:கேரள அணைகள் பகுப்பு:திருச்சூர் மாவட்டம்
விராஜ் பெரேரா
விராஜ் பெரேரா (Viraj Perera), பிறப்பு: சூன் 9 1978, இலங்கை காலிப் பிரதேச அணியின் துடுப்பாட்டக்காரர். இவர் 68 முதல்தர துடுப்பாட்டப் போட்டிகளிலும், 49 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	1998/99- 2008/0 பருவ ஆண்டில் இலங்கை காலி அணி, தமிழ்யூனியன் அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள்
அஷ்கர் ஸ்டானிக்சை
அஸ்கர் ஸ்டெனிசை (Asghar Stanikzai), பிறப்பு: பிப்ரவரி 22 1987, ஆப்கானித்தான் அணியின் துடுப்பாட்டக்காரர். இவர் 13 ஒருநாள் பன்னாட்டுத் துடுப்பாட்டப் போட்டிகளிலும், நான்கு முதல்தர துடுப்பாட்டப் போட்டிகளிலும், 13 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2009/10, 2010/11 பருவ ஆண்டில் ஒருநாள் பன்னாட்டுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
வெளி இணைப்பு
பகுப்பு:ஆப்கானித்தான் துடுப்பாட்டக்காரர்கள் பகுப்பு:1987 பிறப்புகள் பகுப்பு:வாழும் நபர்கள்
சூலகம்
சூலகம் (Ovary) கருமுட்டையை உற்பத்தி செய்யும் உறுப்பாகும். இது இனப்பெருக்கத்தில் பங்கெடுக்கும் முக்கியமான ஒரு உறுப்பாகும்.
மனிதரில் சூலகம்
கருப்பைக்கு சற்று மேலாக அதற்கு இரு புறங்களிலும் பக்கத்திற்கு ஒன்று வீதம் இரு சூலகங்கள் உள்ளன. இச்சூலகங்கள்தான் சூலக முட்டைகளை உருவாக்குகின்றன. இம்முட்டை ஆணின் விந்துடன் சேர்கையில் கருக்கட்டிக் குழந்தை ஏற்படுகிறது. பருவமானபின்பு சூலகங்கள் மாதம் ஒரு முட்டையை வெளிவிடுகிறது. சிலவேளைகளில் ஒன்றிற்கு மேற்பட்ட முட்டையையும் வெளிவிடும். இம்முட்டை பாலோப்பியன் குழாய் ஊடாக கருப்பையை அடைந்து ஆணின் விந்துடன் சேர்ந்து கருக்கட்டி குழந்தை உருவாகிறது.
தாவரங்களில் சூலகம்
பூக்கும் தாவரங்கள் என்ற பிரிவினுள் வரும் தாவரங்களில், பழங்களை உருவாக்கும் பகுதியாக இந்த சூலகம் காணப்படுகின்றது.
வெளியிணைப்புகள்
பகுப்பு:பெண் இனப்பெருக்கத் தொகுதி பகுப்பு:அகச்சுரப்பித் தொகுதி
பிவானி சட்டமன்றத் தொகுதி
பிவானி சட்டமன்றத் தொகுதி, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது பிவானி - மகேந்திரகட் மக்களவைத் தொகுதிக்கு உட்பட்டது.
தொகுதிக்கு உட்பட்ட இடங்கள்
இந்த தொகுதியில் பிவானி மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:பிவானி மாவட்டம் பகுப்பு:அரியானா சட்டமன்றத் தொகுதிகள்
மேற்கத்திய நேசநாடுகளின் ஜெர்மானியப் படையெடுப்பு
பிப்ரவரி 1945ல் இரண்டாம் உலகப்போரின் இறுதி கட்டத்தில் மேற்கத்திய நேச நாடுகள் நாசி ஜெர்மனியை மேற்கிலிருந்து தாக்கின. கிழக்கிலிருந்து சோவியத் படைகள் ஜெர்மனியின் மீது படையெடுத்தன. இவ்விரு படையெடுப்புகளாலும் நிலை குலைந்து போன ஜெர்மனி மே 8, 1945ல் சரணடைந்தது. பிப்ரவரி 8ம் தேதி தொடங்கிய மேற்கத்திய படையெடுப்பின் இறுதியில் வடக்கே பால்டிக் கடல் முதல் தெற்கில் ஆஸ்திரியா வரை ஜெர்மானிய மூன்றாம் ரெய்க்கின் பெரும் பகுதிகள் மேற்கத்திய நாடுகள் வசமாகின. அமெரிக்க ராணுவ வரலாற்றில் இப்படையெடுப்பு மத்திய ஐரோப்பா போர்த்தொடர் என்று அழைக்கப்படுகிறது.
1944ம் ஆண்டு இறுதியில் ஐரோப்பிய மேற்குப் போர்க்களத்தில் வெற்றிபெற கடைசி முயற்சியாக ஹிடலர் பல்ஜ் தாக்குதலை மேற்கொண்டார். இரு மாதங்கள் கடும் சண்டைக்குப்பின் இத்தாக்குதல் தோல்வியடைந்தது; நாசி ஜெர்மனியின் படைகள் பலவீனமடைந்து விட்டன. பிப்ரவரி 1945ல் நேச நாட்டுப் படைகள் ஜெர்மனி மீது படையெடுத்தன. நேசநாட்டு ஐரோப்பிய தலைமைத் தளபதி டுவைட் டி. ஐசனாவர் ஜெர்மனியின் மேற்கெல்லையில் ஒரு பரந்த முனையெங்கும் தாக்கத் திட்டமிட்டார். மேற்கு களம் மூன்று பிரிவுகளாகப் பிரிக்கப்பட்டிருந்தது - 1) வடக்கில் வட கடலிலிருந்து கோல்ன் நகர் வரையான எல்லை ஃபீல்டு மார்ஷல் பெர்னார்ட் மோண்ட்கோமரியின் 21வது ஆர்மி குரூப்பின் பொறுப்பு 2) மத்தியில் மெயின்ஸ் நகரம் வரை லெப்டினன்ட் ஜெனரல் ஒமார் பிராட்லியின் 12வது அமெரிக்க ஆர்மி குரூப்பின் பொறுப்பு 3) தெற்கில் சுவிட்சர்லாந்து எல்லை வரை லெப்டினன்ட் ஜெனரல் ஜேகப் டெவர்சின் 6வது ஆர்மி குரூப்பின் பொறுப்பு.
பிப்ரவரி மாதம் வடக்கில் வெரிடபிள் மற்றும் கிரெனேட் நடவடிக்கைகள் மூலம் மியூசே ஆற்றுக்கும் ரைன் ஆற்றுக்கும் இடைப்பட்ட பகுதி கைப்பற்றப்பட்டது. மார்ச் மாதம் வடக்கிலும் மத்தியிலும், ரைன் ஆற்றைக் கடக்க சண்டைகள் நடந்தன. வடக்கில் பிளண்டர் நடவடிக்கை மூலம் ரைன் ஆறு கடக்கப் பட்டது. மத்திய முனையில் பிராட்லியின் படைகள் எளிதாக ரெமகன் என்ற இடத்தில் ஆற்றைக் கடந்து விட்டன. ஆற்றைக் கடந்த பின்னர் இந்த இரு பெரும் படைப்பிரிவுகளில் ஒரு பாதி ரூர் பகுதியைச் சுற்றி வளைக்கவும், மற்றொரு பாதி ஜெர்மனியின் உட்பகுதியைத் தாக்கவும் விரைந்தன. ஏப்ரல் 1ம் தேதி ரூர் இடைப்பகுதியிலிருந்த ஜெர்மானியப் படைகள் சுற்றி வளைக்கப்பட்டன. அடுத்த இருபது நாட்களுள் அப்பகுதி கைப்பற்றப்பட்டு சுமார் மூன்று லட்சம் ஜெர்மானியப் படை வீரர்கள் கைப்பற்றப்பட்டனர். மார்ச் 26ம் தேதி தெற்கு முனையிலும் 6வது ஆர்மி குரூப் ரைனைக் கடந்து ஆஸ்திரியா நோக்கி விரைந்தது.
ரூர் பகுதியில் சண்டை நடந்து கொண்டிருக்கும் போதே, 12வது ஆர்மி குரூப்பின் ஒரு பிரிவு ஜெர்மனியின் மையப்பகுதியை நோக்கி முன்னேறியது. முதலில் ஜெர்மனியின் தலைநகர் பெர்லினைக் கைப்பற்ற வேண்டுமென்று திட்டமிட்டிருந்த ஐசனாவர் மார்ச் மாத இறுதியில் தன் இலக்கை மாற்றினார். பெர்லினை மேற்கத்தியப் படைகள் அடைவதற்கு முன்னர் சோவியத் படைகள் கிழக்கிலிருந்து கைப்பற்றி விடுமென்பதால் பெர்லினை நோக்கி முன்னேறாமல், லெய்ப்சிக் நகரைக் கைப்பற்றுவது ஐசனாவரின் இலக்கானது. ஏப்ரல் முதல் மூன்று வாரங்களில் எல்பா ஆற்றின் கரையில் அமைந்திருந்த லெய்ப்சிக் நகரை நோக்கி 12வது ஆர்மி குரூப் முன்னேறியது. ஏப்ரல் 25ம் தேதி கிழக்கிலிருந்து முன்னேறிக் கொண்டிருந்த சோவியத் படைகளும் மேற்கிலிருந்து விரைந்து கொண்டிருந்த அமெரிக்கப்படைகளும் எல்பா ஆற்றருகே கை கோர்த்தன. எஞ்சியிருந்த ஜெர்மானியப் படைகள் இதனால் இரண்டாகத் துண்டிக்கப்பட்டன. ஏப்ரல் 29ம் தேதி 21வது ஆர்மி குரூப் எல்பா ஆற்றைக் கடந்தது. சோவியத் படைகளால் முற்றுகையிடப்பட்டிருந்த பெர்லின் நகரில் ஏப்ரல் 30ம் தேதி ஹிட்லர் தற்கொலை செய்து கொண்டார். அவருக்குப் பின் நாசி ஜெர்மனியின் பியூரரான அட்மிரல் கார்ல் டோனிட்ஸ் மே 8ம் தேதி ஜெர்மனி சரணடைவதாக அறிவித்தார். ஐரோப்பாவில் இரண்டாம் உலகப் போர் முடிவுக்கு வந்தது.
ரைன் ஆற்றங்கரை வரையான முன்னேற்றம்
right|thumb|300px| [[வெரிடபிள் நடவடிக்கை|வெரிடபிள் மற்றும் கிரெனேட் நடவடிக்கைகளின் வரைபடம்]] ஜனவரி 1945, இறுதி வாரத்தில் பல்ஜ் சண்டை முடிவுற்றது. மேற்கில் போரை வெல்ல ஜெர்மனியின் இறுதிகட்ட முயற்சி தோல்வியடைந்தது. அடுத்து ஜெர்மனி மீது படையெடுக்க நேசநாட்டுப் படைகள் தயாராகின. ஜெர்மனியின் மேற்கெல்லையில் இயற்கை அரணாக அமைந்திருப்பது ரைன் ஆறு. அதனைக் கடந்தால் தான் மேற்கு திசையிலிருந்து அணுகும் எந்தப்படையும் ஜெர்மனியின் உட்பகுதிகளை அடைய முடியும். நேச நாட்டுப் படைகள் மூன்று பகுதிகளில் ரைன் ஆற்றங்கரையை அணுகின. வடக்கில் ஃபீல்டு மார்ஷல் பெர்னார்ட் மோண்ட்கோமரி தலைமையிலான 21வது ஆர்மி குரூப், ரை ஆற்றை அடையுமுன்னர் மியூசே ஆற்றுக்கும் ரைனுக்கும் இடைப்பட்ட பகுதியைக் கைப்பற்ற வேண்டியிருந்தது. ரைன்லாந்து என்றழைக்கப்பட்ட இப்பகுதியைக் கைப்பற்ற மார்ச் 11ம் தேதி வரை நேசநாட்டுப்படைகள் போராட வேண்டியிருந்தது.
ரைன்லாந்துப் பகுதியை ஒரு பெரும் கிடுக்கி போல சுற்றி வளைத்து பிடிக்க ஐசனாவர் திட்டமிட்டிருந்தார். ஆனால் கிடுக்கி வியூகத்தின் தெற்கு கரமாக அமைந்த படைப்பிரிவுகள் முன்னேற வேண்டிய பகுதிகளை, ஜெர்மானியர்கள் ரூர் ஆற்றின் குறுக்கே அமைந்திருந்த அணைகளைத் தகர்த்து வெள்ளக்காடாக்கினர். இதனால் இவற்றின் முன்னேற்றம் தாமதமானது. வடக்குக் கிடுக்கிக் கரத்தின் படைப்பிரிவுகள் மட்டும் முன்னேறத் தொடங்கின. அடர்ந்த காட்டுப் பகுதியும், சிக்ஃபிரைட் கோட்டின் பலமான ஜெர்மானிய அரண்நிலைகளும் அவற்றின் முன்னேற்றத்துக்குத் தடைகளாக இருந்தன. இருவாரங்கள் கடும் சண்டையினூடே ஜெர்மானிய எதிர்ப்புகளை முறியடித்து வடக்கு கிடுக்கி முன்னேறியது. இருவாரங்கள் கழித்து தெற்குப் பகுதியில் வெள்ளம் வடிந்து விட்டதால் தெற்கிலிருந்தும் நேசநாட்டுப் படைப்பிரிவுகள் முன்னேறத் தொடங்கின. இந்த இருமுனைத் தாக்குதலைச் சமாளிக்க முடியாத ஜெர்மானியப்படைகள் ரைன் ஆற்றைக் கடந்து பின்வாங்கின. மார்ச் இரண்டாம் வாரத்தில் ரைன் ஆற்றின் கிழக்கிலிருந்த பகுதிகள் அனைத்தும் நேசநாட்டுப் படைகள் வசமாகின. இந்த ரைன்லாந்து தாக்குதலுக்கு வெரிடபிள் மற்றும் கிரெனேட் நடவடிக்கைகள் என்று குறிப்பெயரிடப்பட்டிருந்தன.
ரைன் ஆற்றங்கரை
மார்ச் மாத மத்தியில் ரைன் ஆற்றைக் கடக்க நேச நாட்டுப் படைகள் முயன்றன. வட களத்திலும், மத்திய களத்திலும், நேசநாட்டுப் படைகள் இரு வேறு உத்திகளைக் கையாண்டன. வடக்கில் மோண்ட்கோமரியின் 21வது ஆர்மி குரூப், கவனமாகத் திட்டமிட்டு, இரு வாரங்கள் கழித்து மெல்ல ரைன் ஆற்றைக் கடக்க முயன்றது. பிளண்டர் நடவடிக்கை என்று குறிப்பெயரிடப்பட்ட இத்தாக்குதலின் ஒரு பகுதியாக வான்குடை வீரர்கள் வான்வழியாக ரைன் ஆற்றின் கிழக்குக் கரையில் தரையிறங்கி முக்கிய பாலங்களையும் அரண்நிலைகளையும் கைப்பற்றினர். ஆனால் மோண்ட்கோமரியின் இந்த கவனமான தாக்குதலுக்கு நேர் மாறான உத்தியை மத்திய களத்தில் ஒமார் பிராட்லியின் 12வது ஆர்மி குருப் கையாண்டது. ரெமாகன் என்ற இடத்தில் அமைந்திருந்த லுடண்டார்ஃப் பாலத்தை அதிரடியாகக் கைப்பற்றியது. இந்த பாலமுகப்பைப் பயன்படுத்தி பிற படைகள் ரைன் ஆற்றை விரைவில் கடந்து விட்டன. மார்ச் 24ம் தேதி இரு களங்களிலும் நேசநாட்டுப் படைகள் ரைன் ஆற்றை கடந்து விட்டன. மார்ச் 26ம் தேதி தெற்கு களத்தில் 6வது ஆர்மி குரூப் எளிதாக ரைன் ஆற்றைக் கடந்து முன்னேறத் தொடங்கியது. இவ்வாறாக மார்ச் மாத இறுதிக்குள் ரைன் ஆற்றை ஜெர்மனியின் மேற்கு எல்லையெங்கும் நேசநாட்டுப் படைகள் கடந்து விட்டன.
ஜெர்மனியின் உட்பகுதியில்
left|thumb|250px|ரூர் இடைப்பகுதியில் கைப்பற்றப்பட்ட லட்சக்கணக்கான ஜெர்மானிய [[போர்க்கைதிகள்]] ரைன் ஆற்றைக் கடந்தவுடன் மூன்று பெரும் படைப்பிரிவுகளும் வேகமாக ஜெர்மனியுள் முன்னேறத் தொடங்கின. வடக்கு மற்றும் மத்திய களப் படைப்பிரிவுகள் ரைன் ஆற்றை அடுத்திருந்த ரூர் பகுதியை சுற்றி வளைக்க ஒரு பெரும் கிடுக்கி வியூகத்தை அமைத்தன. ரூர் பகுதி ஜெர்மனியின் தொழில்மையப்பகுதி. இதனைக் கைப்பற்றி விட்டால் ஜெர்மனியின் போர் எந்திரத்தை முடக்கி விடலாம் என்பது நேச்நாட்டுத் தளபதிகளின் கணக்கு. அதன்படி வடக்கிலிருந்து மோண்ட்கோமரியின் படைகளும், தெற்கிலிருந்து பிராட்லியின் படைகளும் ரூர் பகுதியை சுற்றி வளைத்தன. ஏப்ரல் 1ம் தேதி கிடுக்கி வியூகத்தின் இரு கரங்களும் இணைந்து இடைப்பட்ட பகுதி சுற்றிவளைக்கப்பட்டது. இதனுள் ஜெர்மானியத் தரைப்படையான வெர்மாட்டின் 21 டிவிசன்கள் அடங்கிய ஆர்மி குரூப் பி சிக்கிக் கொண்டது. ஐந்தாண்டுகள் தொடர்ந்து நடைபெற்றிருந்த போரில் ஜெர்மானியப் படைப்பிரிவுகள் மிகவும் பலவீனமடைந்திருந்தன.
அவற்றுக்குத் துணையாக வயதானவர்கள் அடங்கிய ஊர்க் காவல்படைகளும் (வோக்ஸ்டிரம்), ஹிட்லர் சிறுவர் இயக்கப் படைப்பிரிவுகளும் (ஹிட்லர்யுகெண்டு) மட்டுமே இருந்தன.சுமார் நாலு லட்சம் பேர் கொண்ட பலவீனமான படையை அழிக்கும் இலக்கு இரு அமெரிக்க ஆர்மிகளுக்குத் தரப்பட்டது. ஏனைய நேசநாட்டுப் படைகள் ஜெர்மனியின் மையப்பகுதியை நோக்கி விரைந்தன. ஏப்ரல் மாதம் முதல் மூன்று வாரங்களில் ரூர் இடைப்பகுதி கொஞ்சம் கொஞ்சமாக அமெரிக்கர்கள் வசமானது. மூன்று லட்சத்துக்கும் மேற்பட்ட ஜெர்மானியப் படைவீரர்கள் சரணடைந்தனர். தோல்வி உறுதி என்று தெரிந்தவுடன் ஆர்மி குரூப் பி யின் தளபதி வால்டர் மோடல் சரணடைவதைத் தவிர்க்க தற்கொலை செய்து கொண்டார். ஏப்ரல் 21ம் தேதி ரூர் பகுதி முழுவதும் கைப்பற்றப்பட்டுவிட்டது.
வடக்கிலும் மத்தியிலும் நேசநாட்டுப் படைகள் ஜெர்மனியைத் தாக்கிய போது, தெற்கிலிருந்த 6வது ஆர்மி குரூப் ஆஸ்திரியா, மற்றும் இத்தாலிய எல்லை நோக்கி விரைந்தது. ரூர் இடைப்பகுதியை பிற படைப்பிரிவுகள் அழித்துக்கொண்டிருந்த அதே நேரத்தில் தெற்குப் பிரிவுகள் நியூரம்பெர்க், மியூனிக், இசுடுட்கார்ட் நகரங்களை கைப்பற்றி ஏப்ரல் 22ம் தேதி டேன்யூப் ஆற்றைக் கடந்தன.
மார்ச் 28 வரை ஐசனாவரின் இறுதி இலக்கு ஜெர்மனியின் தலைநகர் பெர்லினைக் கைப்பற்றுவதாக இருந்தது. ஆனால் மார்ச் மாத இறுதியில் கிழக்கிலிருந்து ஜெர்மனியைத் தாக்கிக் கொண்டிருந்த சோவியத் படைகள் நேசநாட்டுப் படைகளுக்கு முன்பாக பெர்லினை அடைந்துவிடும் என்பதை ஐசனாவர் உணர்ந்தார். இதனால் தனது திட்டங்களை மாற்றினார். பெர்லினை நோக்கி முன்னேறும் திட்டத்தைக் கைவிட்டு, கிழக்கிலிருந்து முன்னேறி வரும் சோவியத் படைகளுடன் கூடிய விரைவில் கைகோர்ப்பது அவரது முதன்மை இலக்காகியது. பெர்லின் வீழ்ந்தால் நாசிக் கட்சியின் தலைவர்கள் தெற்கில் ஆல்ப்ஸ் மலைப் பகுதியிலிருந்த கோட்டைகளுக்குத் தப்பி செல்லத் திட்டமிட்டிருந்தனர். அதனைத் தடுக்க பெர்லினிலிருந்து தெற்கு நோக்கிச் செல்லும் வழியை அடைக்க வேண்டுமென ஐசனாவர் விரும்பினார். மேலும் பெர்லினை யார் கைப்பற்றினாலும் முன்னரே யால்டா மாநாட்டில் நேச நாடுகள் ஒப்புக்கொண்டபடி அது போருக்குப்பின் சோவியத் கட்டுப்பாட்டில் போய்விடும் என்பதும் அவரது மனதை மாற்றி விட்டன.
போரின் முடிவு
ஏப்ரல் மாத இறுதியில் நாசி ஜெர்மனி சின்னாபின்னமாகி விட்டிருந்தது. நாசிக்களின் கட்டுப்பாட்டில் இருந்து ஜெர்மனி முழுவதும் விடுவிக்கப்பட்டிருந்தது. டென்மார்க் போன்ற ஜெர்மனியல்லாத வேறு பகுதிகள் மட்டும் நாசிக்களின் கட்டுப்பாட்டில் இருந்தன. பெர்லின் நகரமும் சோவியத் படைகளால் முற்றுகையிடப் பட்டிருந்தது. ஏப்ரல் 30ம் தேதி ஹிட்லர் தனது பெர்லின் பதுங்குகுழியில் தற்கொலை செய்து கொண்டார். அவருக்குப் பின் நாசி ஜெர்மனியின் ஃப்யூரராக (தலைவர்) அட்மைரல் கார்ல் டோனிட்ஸ் பதவியேற்றார். அவர் மேற்கத்திய நேச நாடுகளிடம் சரணடைய பேச்சுவார்த்தைகளைத் தொடங்கினார். ஆனால் எல்லாப் போர்முனைகளிலும் உடனடியாக நிபந்தனையின்றி சரணடைய வேண்டுமென்று நேச நாடுகள் அவரது பேச்சு வார்த்தை முயற்சிகளை நிராகரித்து விட்டன. வேறு வழியின்றி மே 7ம் தேதி டோனிட்சின் தூதுவர் ஜெனரல் ஆல்ஃபிரட் யோடில் நிபந்தனையற்ற சரணடைவு ஒப்பந்ததில் கையெழுத்திட்டார். ஐரோப்பாவில் இரண்டாம் உலகப் போர் முடிவடைந்தது.
உசாத்துணைகள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1945 நிகழ்வுகள் பகுப்பு:செருமன் வரலாறு
எயின்ரிச் ராபர்ட் சிம்மர்
எயின்ரிச் ராபர்ட் சிம்மர் (Heinrich Robert Zimmer 6 திசம்பர் 1890 - 20 மார்ச்சு 1943 ) என்பவர்  செருமனி நாட்டு வரலாற்றாளர்,  தென்னாசியக் கலை மற்றும் இந்திய ஆய்வாளர் ஆவார். இந்தியக் கலைகள் நாகரிகம், தத்துவம் ஆகியவற்றின் பழங்கதைகள்  அடையாளங்கள் ஆகியன பற்றிய இவருடைய ஆய்வுகள் பிரசித்தி பெற்றவை. மாக்சு முல்லர் போன்ற புகழ் வாய்ந்த செருமானிய அறிஞர் என இவர் அறியப்படுகிறார். 2010 ஆம் ஆண்டில் எயிடல்பர்க் பல்கலைக்கழகத்தில் இவரது பெயரில் இந்தியத் தத்துவம் மற்றும் அறிவுத் துறை வரலாறு என ஓர் இருக்கை உருவாக்கி நிறுவினார்கள்.
மேலும் பார்க்க
பகுப்பு:வரலாற்றாளர்கள் பகுப்பு:செருமானிய எழுத்தாளர்கள் பகுப்பு:1890 பிறப்புகள் பகுப்பு:1943 இறப்புகள்
பாலோப்பியன் குழாய்
பாலோப்பியன் குழாய்கள் அல்லது கரு குழாய்கள் எனப்படுபவை பாலூட்டிகளில் பெண்ணின் சூலகங்களையும் கருப்பையையும் இணைக்கும் மெல்லிய குழாய்களாகும். இதனைக் கண்டறிந்தவர் பதினாறாம் நூற்றாண்டின் இத்தாலிய உடற்கூற்றியல் அறிஞரான காபரியேல் பாலோப்பியோ என்பவராவார்.
பகுப்பு:பெண் இனப்பெருக்கத் தொகுதி
கடலாடி (திருவண்ணாமலை)
கடலாடி (Kadaladi) இந்தியா, தமிழ்நாடு,  திருவண்ணாமலை மாவட்டம் கலசப்பாக்கம் ஒன்றியத்தில் உள்ள ஒர் ஊராட்சி ஆகும். இதன் அருகில் கலசபாக்கம், துரிஞ்சாபுரம், புதுப்பாளையம் மற்றும்  போளூர் போன்ற ஒன்றியங்கள் உள்ளன. இக்கிராமத்தின் வடக்கு திசையில் புகழ்பெற்ற பர்வத மலை அமைந்துள்ளது,
மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும், ஆண்கள் 7540 பேரும் உள்ளனர்.
தொழில்
இக்கிராமத்தின் முக்கிய தாெழில் விவசாயம் ஆகும். செய்யாறு மற்றும் கல்லாறு மற்றும் இக்கிராமத்தை சுற்றியுள்ள ஏழு ஏரிகளிலிருந்து கிடைக்கும் நீரிலிருந்து விவசாயம் செய்யப்படுகிறது.
மேற்கோள்கள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள் பகுப்பு:திருவண்ணாமலை மாவட்டத்திலுள்ள கிராமங்கள் பகுப்பு:திருவண்ணாமலை மாவட்ட ஊராட்சிகள்
மன்னார்குடி விருப்பாட்சீஸ்வரர் வரதராஜபெருமாள் கோயில்
மன்னார்குடி விருப்பாட்சீஸ்வரர் வரதராஜபெருமாள் கோயில் தமிழ்நாட்டில் திருவாரூர் மாவட்டம், மன்னார்குடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விருப்பாட்சீஸ்வரர் வரதராஜபெருமாள், அகிலாண்டேஸ்வரி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கருவாவல்
வகைபிரித்தல்
கருவாவலானது பாராஸ்ட்ரோமேட்டஸ்  இனத்தின் ஒரே உறுப்பினர் ஆகும். கருவாவலை முதன்முதலில் அறிவியல் பூர்வமாக செர்மன்-யூத மருத்துவரும்,  இயற்கை ஆர்வலருமான, மார்கஸ் எலிசர் ப்லோச் தனது மீன் கலைக்களஞ்சியமான ஆல்ஜெமைன் நேட்டர்கெசிச்செ டெர் ஃபிஷே நூலில் விவரித்தார். பராஸ்ட்ரோமேட்டஸ் நைஜர் என்ற பெயரின் சொற்பிறப்பியல் என்பது பாரை வடிவத்தில் இருந்து பெறப்பட்டது மற்றும் ஸ்ட்ரோமேட்டஸ் என்றால் நிறைய நிறங்களைக் கொண்ட ஒரு தட்டையான உடலைக் கொண்ட மீன் என்பதைக் குறிக்கிறது.
உடற்கூறியல்
கருப்பு வாவல் தட்டையான உடலைக் கொண்டுள்ளது. இதன் முதுகுத் துடுப்பும், அடித் துடுப்பும் சமமான அளவில் இருக்கும். இதன் உடல் முழுவதும் சிறிய அடர் சாம்பல் நிற செதில்களால் முடப்பட்டிருக்கும். கருவாவலின் பிளவுற்ற வால் துடுப்பானது 30 செமீ இருக்கும், சிலசமயம் 75 செமீ வரையும் இருக்கலாம்.
வாழ்விடம்
கருப்பு வாவல் தென்னாப்பிரிக்கா, மொசாம்பிக், கென்யா, அரபிக்கடல் வங்காள விரிகுடா, பாரசீக வளைகுடா, இந்தோனேசியா, பிலிப்பீன்சு, சீனா, தெற்கு யப்பான் மற்றும் ஆத்திரேலியா கடலோரங்களில் காணப்படுகிறது. கருவாவல் ஒரு கடல் மீனாகும். இது பெரும்பாலும் கடலில் 15-40 மீட்டர் ஆழத்தில் காணப்படுகிறது, ஆனால் 105 மீட்டர் ஆழத்திலும் காணலாம். கறுப்பு வாவல் பொதுவாக பகல் நேரத்தில் கடலின் தரைப்பகுதியில் காணப்படுகிறது, இரவில் மேற்பரப்பிற்கு வருகிறது.
உணவு
கருப்பு வவ்வாளின் உணவு மிகவும் மாறுபட்டது. குவைத் பல்கலைக்கழகத்தின் உயிரியல் அறிவியல் துறையைச் சேர்ந்த ஸ்டீவன் தாட்ஸி தனது பத்திரிகை கட்டுரையில், பாரசீக வளைகுடாவின் குவைத் கடற் பரப்பில்  காணப்படும் கருப்பு வாவல்களின்  உணவு மற்றும் உணவுப் பழக்கம் பற்றி எழுதியிருக்கிறார். குவைத்தை சுற்றியுள்ள நீர்பரப்பில் அவரது ஆய்வு மேற்கொண்டார். அதில் 1108 மாதிரிகளில், கருப்பு வாவலின் மூன்று முக்கிய உணவுக் கூறுகள் பின்வருமாறு: 23% உணவாக இருகலப்பாசி; 21% மீன் முட்டை மற்றும் குடம்பிகள், 20% உணவாக ஓட்டுடைய கணுக்காலிகள் பங்களிப்பு (தாட்ஸி, 2007). ஓட்டுடைய கணுக்காலிகள் என்பவற்றின் கீழ், கருப்பு வாவல் உணவில் காணப்படும் ஓடுடைய கணுக்காலிகளில் நன்னீர் முகட்டுப்பூச்சிகள் (77%), பிராச்சியூரன் ஜோயே (65%) இறால் பிந்தைய லார்வாக்கள் (29%) மற்றும் இறாலின் பெனாய்டுகள் (16%).
குறிப்புகள்
பகுப்பு:மீன்கள்
செம்பழுப்பு மறிமான்
செம்பழுப்பு மறிமான் ( Roan antelope ) என்பது மேற்கு, நடு, தென் ஆப்பிரிக்காவில் காணப்படும் ஒரு சவன்னா மறிமான் ஆகும். இதன் ரோன் நிறத்திற்காக (செம்பழுப்பு) ரோன் மறிமான் என அழைக்கப்படுகிறது. இதன் அடிவயிறு வெளுத்ததகாவும், புருவங்களிலும், கன்னங்களிலும் வெள்ளையாக இருக்கும். இவதன் முகம் கருப்பாக இருக்கும் பெண் மான்களின் நிறம் சற்று இளநிறத்தில் இருக்கும். இது பெரிய மறிமான்களில் ஒன்றாகும். இது குதிரையைப் போன்ற உடலும், தலை அமைப்பும் கொண்டது. குதிரைக்கு இருப்பதுபோல் பிடரிமயிர் இதற்கும் உண்டு. ஆண் மானிற்கும் பெண் மானிற்கும் கொம்புகள் உண்டு. ஆனால் ஆண் மானின் கொம்புகள் நீண்டவையாகவும், உறுதியானவையாகவும் இருக்கும். இது தலையிலிருந்து வால் நுணிப்பகுதி வரை 190–240 செமீ (75–94 அங்குலம்) நீளம் இருக்கும். இதில் வாலின் நீளம் 37–48 செமீ (15–19 அங்குலம்) ஆகும். ஆண் மான்களின் எடை 242–300 கிலோ மற்றும் பெண் மான்கள் 223–280 கிலோ எடை கொண்டவை. தோள்பட்டை வரை இவற்றின் உயரம் சுமார் 130–140 செமீ (51–55 அங்குலம்) ஆகும்.
கிளையினங்கள்
இதில் ஆறு துணையினங்கள் அங்கீகரிக்கப்பட்டுள்ளன:
உடல் விளக்கம்
செம்பழுப்பு மறிமானானது குதிரை போன்ற உடலமைப்பைக் கொண்ட ஒரு பெரிய மறிமானாகும். இது ஹிப்போட்ராகஸ் பேரினத்தைச் சேர்ந்த மிகப்பெரிய மரிமான் மற்றும் உலகின் மிகப்பெரிய மறிமான்களில் ஒன்றாகும். செம்பழுப்பு மறிமான் நிற்கும்போது தோள் வரை 135–160 சென்டிமீட்டர்கள் (53–63 அங்குலம்) உயரம் இருக்கும். மேலும் 230–320 கிலோகிராம் (510–710 பவுண்டுகள்) எடையுள்ளது. பொதுவாக தலை மற்றும் உடல் நீளம் 235 மற்றும் 285 சென்டிமீட்டர்கள் (93 மற்றும் 112 அங்குலம்) வரை இருக்கும். இதன் வால் கருமையாக முனையில் மயிர் குஞ்சத்தோடு 54 செமீ (21 அங்குலம்) நீளம் கொண்டதாக இருக்கும். .
இதன் ஒரு சிறப்பு அம்சமாக, கழுத்தின் பின்புறம் முதல் முதுகின் நடுப்பகுதி வரை நீளமான சாம்பல்பழுப்பு நிறத்தில் பிடரி மயிர் இருக்கும். இதன் கருப்பு முகத்தில் கண்கள் மற்றும் வாயைச் சுற்றி வெள்ளைத் திட்டுக்கள் இருக்கும். இதற்கு நீளமான காதுகள் உண்டு. காது மடல்கள் 3-5 செமீ (1.2-2.0 அங்குலம்) நீளம் இருக்கும். இதன் நீண்ட கொம்புகள் பின்னோக்கி வளைந்திருக்கும். ஆண்களின் கொம்புகள் 100 செமீ (39 அங்குலம்) நீளம் வரை இருக்கும். பெண் மான்களின் கொம்பு சற்று சிறியதாக இருக்கும். இதன் நீண்ட கால்கள் பெரிய குளம்புகளைக் கொண்டதாக இருக்கும். குட்டையான, வழுவழுப்பான இதன் உரோமம் பழுப்பு முதல் அம்பர் நிறம் வரை இருக்கும். இதன் உடல் அடிப்பகுதி மஞ்சள் முதல் வெள்ளை வரையிலும், கழுத்து சாம்பல் முதல் கருப்பு வரை இருக்கும்.
வாழ்விடம் மற்றும் நடத்தை
செம்பழுப்பு மரிமான்கள் வனப்பகுதி, புல்வெளி, சவன்னாவில் காணப்படுகின்றன. முக்கியமாக வெப்பமண்டல மற்றும் மிதவெப்பமண்டல புல்வெளிகள், சவன்னாக்கள் மற்றும் புதர்க் காடுகள் பயோம், இவை மரங்கள் அடர்த்தியாக உள்ள காடுகளில் இருந்து புல்வெளியுடன் கூடிய (மத்திய ஜாம்பேசியன் மியோம்போ வனப்பகுதிகள் போன்றவை) மரங்கள் நிறைந்த புல்வெளிகள் நிலப்பகுதிகளில் வாழ்கின்றன. அங்கு இவை நடுத்தர நீளமுள்ள புற்களை சாப்பிடுகின்றன.
இவை சிறிய மந்தைகளாக வாழ்கிறன. ஒரு மந்தையில் 5 முதல் 15 மரிமான்கள் இருக்கும். கூட்டத்தை ஒரு ஆண் மான் வழிநடத்திச் செல்லும். பொதுவாக ஆண் மான்கள் தங்கள் மந்தையை மேலாதிக்கம் செய்ய தங்களுக்குள் சண்டையிட்டுக் கொள்கிறன. இரண்டு மான்களும் கால்களால் தாக்கியும், கொம்புகளால் முட்டியும் சண்டையில் ஈடுபடும். இனப்பெருக்க காலத்தில் கூட்டத்தில் இருந்து ஒரு பெண் மானை ஆண் மான் அழைத்துச் சென்றுவிடும். கொஞ்ச காலம் இவை இரண்டும் சேர்ந்து வாழும். பின்னர் பிரிந்துவிடும். இனச்சேர்கையின் பொருட்டே இவை இணைகின்றன.
இதன் கர்ப்ப காலம் ஒன்பது மாதங்களாகும். ஒரு முறைக்கு ஒரு குட்டியை ஈனும். குட்டி மூன்று ஆண்டுகளுக்குப் பிறகு பாலியல் முதிர்ச்சி அடைகிறது.
குறிப்புகள்
பகுப்பு:மறிமான்கள் பகுப்பு:ஆப்பிரிக்க உயிரினங்கள்
துருக்கிய மக்கள் குழு
துருக்கிய மக்கள் குழு என்பது நடு, கிழக்கு, வடக்கு மற்றும் மேற்கு ஆசியா மற்றும், ஐரோப்பா மற்றும் வட ஆப்பிரிக்க பகுதிகளின் இன மொழிக் குழுக்களின் தொகுப்பு ஆவர். இவர்கள் தற்கால தெற்கு சைபீரியா மற்றும் மங்கோலியா ஆகிய பகுதிகளில் வாழ்ந்த மக்கள் என்று கருதப்படுகின்றனர். இவர்கள் மேற்கு லியாவோ ஆற்றுப் படுகையில் (தற்கால மஞ்சூரியா) தங்களது பூர்வீகத்தை உடையவர்கள் என்று கருதப்படுகிறது. துருக்கிய மக்கள் துருக்கிய மொழி குடும்பத்தைச் சேர்ந்த ஏதாவது ஒரு மொழியை பேசுகின்றனர். இம்மக்கள் குறிப்பிட்ட கலாச்சார பண்புகள், பொதுவான முன்னோர் மற்றும் வரலாற்று பின்புலங்களை கொண்டுள்ளனர்.
காலப்போக்கில் பிற இனங்களுடன் தொடர்புக்கு வந்த துருக்கிய குழுக்கள் அவர்களை தங்களது இனத்தில் சேர்த்துக் கொண்டனர். இதன் காரணமாக ஒரு சில முக்கிய குழுக்கள் மற்ற துருக்கிய குழுக்களை விட பன்முகத் தன்மை உடையனவாக உள்ளன. பல வேறுபட்ட இனக் குழுக்கள் வரலாறு முழுவதும் மொழிமாற்றம், அந்நிய கலாச்சாரம் ஏற்பு, இனக்கலப்பு மற்றும் மத மாற்றம் காரணமாக துருக்கிய மக்களின் ஒரு பகுதியினராக மாறியுள்ளனர். இதன்காரணமாக மரபணுவை பொருத்தவரையில், பெரும்பாலான துருக்கிய குழுக்கள் அவற்றின் தோற்றத்தில் ஒரு குழுவில் இருந்து மற்றொரு குழுவிற்கு பெருமளவு வேறுபடுகின்றனர்.
உசாத்துணை
பகுப்பு:சீனாவின் இனக்குழுக்கள் பகுப்பு:நடு ஆசிய மக்கள்
கையாத் (திரைப்படம்)
ஹையாத் (Hayat ) எனும் பாரசீக மொழித் திரைப்படம் 2005 ஆம் ஆண்டு வெளியானது. இத்திரைப்படத்தினை ஈரானிய இயக்குனர் கோலாம் ரேஸா ரமீஸானி (Gholam Reza Ramezani) இயக்கியுள்ளார். இத்திரைப்படத்திற்கான கதையை ''கோலாம் ரேஸா ரமீஸானியும், மோஜ்தாபா கோஷ்க்தாமனும் எழுதியுள்ளனர்.
கதை
ஹயாத், 12 வயது சிறுமி. ஈரானின் கிராமம் ஒன்றில் வசிக்கிறார். மிகக் கடினமாக பள்ளித் தேர்வுக்காக தயாராகிக் கொண்டிருக்கிறாள். தேர்வுக்கு முதல் நாள் இரவில் அவளது தந்தைக்கு உடல் நலம் சரியில்லாமல் மருத்துவமனையில் அனுமதிக்கப்படுகிறார். வீட்டில் இருக்கும் கைக்குழந்தையை பார்த்துக் கொள்ளும் பொறுப்பு ஹையாத்துக்கு. ஆனால் ஹையாத் தேர்வு எழுதவே விரும்புகிறார். மிகக் கடின போராட்டத்திற்குப் பிறகு சற்று தாமதமாக தேர்வு எழுதச் செல்கிறார் ஹையாத். ஹையாத் எனும் பாரசீகச் சொல்லுக்கு வாழ்க்கை என்று பொருள்.
வெளி இணைப்புகள்
பகுப்பு:ஈரானியத் திரைப்படங்கள் பகுப்பு:2005 திரைப்படங்கள்
தட்ப வெப்பத்தை மனிதன் மாற்ற முடியுமா? (நூல்)
தட்ப வெப்பத்தை மனிதன் மாற்ற முடியுமா? என்னும் தலைப்பில் 1976 இல் தமிழில் நியூ செஞ்சுரி புத்தக நிறுவனத்தாரால் வெளியிடப்பட்ட தமிழ் மொழிபெயர்ப்பு நூல். இந்நூல் ஆங்கிலத்தில் "Can Man Change the Climate?" என்னும் தலைப்பில் பி. போரிசோவ் (P. Borisov) எழுதி, உருசியாவில் மாசுக்கோவைச் சேர்ந்த புரோகிரசு வெளியீட்டாரால் (Progress Publishers, Moscow) வெளியிடப்பட்டது. இதன் தமிழ் ஆக்கத்தை சி. நல். வைத்தீர்ஸ்வரன் என்னும் வைத்தண்ணா அவர்கள் மொழி பெயர்த்துள்ளார்கள்.
இந்நூல் பொதுமக்கள் புரிந்துகொள்ளும் வகையில் தட்பவெப்ப நிலைகளைக் கட்டுப்படுத்தும் புவியியல் சூழல்களை பற்றிச் செறிவான தகவல்களுடன் எழுதப்பட்டுள்ளது. பல படங்களுடனும் அட்டவணைகளுடனும் நிறைய தகவல்களைத் தருகின்றது. இந்நூலில் 218 பக்கங்கள் உள்ளன. நூலின் இறுதியில் இந்நூலுக்குத் துணைசெய்த 53 ஆய்வுக்கட்டுரைகளுக்கும் நூல்களுக்கும் சுட்டிகள் உள்ளன. இந்நூலின் பொருளடக்கத்தில் உள்ளவை:
நிப்ரோபெட்ரோவ்ஸ்க் மாகாணம்
நிப்ரோபெட்ரோவ்ஸ்க் மாகாணம் (Dnipropetrovsk Oblast), உக்ரைன் நாட்டின் தென்கிழக்கில் அமைந்துள்ளது. இதன் நிர்வாகத் தலைநகரம் நிப்ரோ நகரம் ஆகும். இது உக்ரைனின் முக்கிய தொழில் துறை மாகாணம் ஆகும். 2021-இல் இதன் மக்கள் தொகை 31,42,035 ஆகும். பரப்பளவில் இம்மாகாணம் உக்ரைன் நாட்டில் இரண்டாம் இடத்தில் உள்ளது. இதன் முக்கிய நகரங்கள் நிப்ரோ, கிரிவோய் ரோக், கமியன்ஸ்கே மற்றும் நிகோபோல் ஆகும். தினேப்பர் ஆறு இம்மாகாணத்தின் ஊடாகப் பாய்கிறது.
2019-ஆம் ஆண்டில் உக்ரைன் நாட்டின் அரசியலமைப்பு நீதிமன்றம் இம்மாகாணத்தின் பெயரை சிசெஸ்லாவ் மாகாணம் எனப்பெயர் மாற்றம் செய்ததது
புவியியல்
31,974 சதுர கிலோ மீட்டர் பரப்பளவு கொண்ட நிப்ரோபெட்ரோவ்ஸ்க் மாகாணம், உக்ரைன் நாட்டின் தென்கிழக்கில் அமைந்துள்ளது. தினேப்பர் ஆறு இம்மாகாணத்தின் ஊடாகப் பாய்கிறது. இதன் வடக்கில் [போல்தாவா மாகாணம், கிழக்கில் தோனெத்ஸ்க் மாகாணம், தெற்கில் சப்போரியா மாகாணம் மற்றும் கெர்சன் மாகாணம்  மற்றும் மேற்கில் மைக்கோலைவ் மாகாணம் மற்றும் கிரோவோக்ராட் மாகாணம் எல்லைகளாக உள்ளது. இம்மாகாணத்தில் இரும்பு மற்றும் பிற உலோக கனிமங்கள் அதிகம் உள்ளது.
மாகாண நிர்வாகப் பிரிவுகள்
இம்மாகாணம் 22 மாவட்டங்களையும், 20 நகரங்களையும், 46 நகர்புற குடியிருப்புகளையும், 1369 கிராமங்களையும் கொண்டது.
மக்கள் தொகை பரம்ப்பல்
இம்மாகாணத்தின் மக்கள் தொகையில் கீழ்கண்டவாறு மக்கள் உள்ளனர்.
இம்மாகாணத்தில் உக்ரைனிய மரபுவழி திருச்சபையினர் 47.5%, உக்ரைனிய மரபுவழி கீவ்வியன் திருச்சபையினர் 10.7%, உரோமைக் கத்தோலிக்கர்கள் 1.3%, உக்ரைனிய மரபுவழி தன்னாட்சி திருச்சபையினர் 0.8%, புரோட்டஸ்டண்ட் சபையினர் 32.3% அக உள்ளனர்.
வெளி இணைப்புகள்
பகுப்பு:உக்ரைனின் மாகாணங்கள் பகுப்பு:உக்ரைன்
காந்தூர் ஊராட்சி
காந்தூர் ஊராட்சி (Kandur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள ஸ்ரீபெரும்புதூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1810 ஆகும். இவர்களில் பெண்கள் 923 பேரும் ஆண்கள் 887 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நூருல் அமீன் விளையாட்டரங்கம்
நூருல் அமீன் விளையாட்டரங்கம் (Nurul Amin Stadium) இந்தியாவின் அசாம் மாநிலத்திலுள்ள நகோன் நகரத்தில் அமைந்துள்ளது. பல்நோக்கு விளையாட்டரங்கமான இது நவ்காங்கு விளையாட்டு அரங்கம் என்ற பெயராலும் அழைக்கப்படுகிறது. முக்கியமாக கால்பந்து, துடுப்பாட்டம் மற்றும் பிற விளையாட்டு போட்டிகளை நடத்துவதற்கு இவ்விளையாட்டு அரங்கம் பயன்படுத்தப்படுகிறது. ஒவ்வொர் ஆண்டும் ஆகத்து மற்றும் செப்டம்பர் மாதங்களில் மதிப்புமிக்க சுதந்திர தின கோப்பை கால்பந்து போட்டி இங்கு நடைபெறுகிறது. தேசிய புகழ் பெற்ற பெரும்பாலான அணிகள் இப்போட்டியில் பங்கேற்கின்றன.
1964 ஆம் ஆண்டு முதல் அசாம் துடுப்பாட்ட அணி 1989 ஆம் ஆண்டு பீகார் துடுப்பாட்ட அணிக்கு எதிராக விளையாடிய போது வரை இந்த அரங்கத்தில் எட்டு ரஞ்சிக் கோப்பை போட்டிகளை நடந்துள்ளன. அதன் பின்னர் இங்கு சாதாரண போட்டிகள் மட்டுமே நடந்துள்ளன. அசாமில் புகழ்பெற்ற விளையாட்டு நிர்வாகியாக இருந்த நூருல் அமீனின் நினைவாக இந்த விளையாட்டரங்கத்திற்கு அவர் பெயர் சூட்டப்பட்டது.
மேற்கோள்கள்
பகுப்பு:அசாம் மாநிலத்திலுள்ள விளையாட்டரங்குகள்
முனியர் சவுத்ரி
முனியர் சவுத்ரி (27 நவம்பர் 1925 - 14 டிசம்பர் 1971) வங்காளதேசத்தைச் கல்வியாளர், நாடக ஆசிரியர், இலக்கிய விமர்சகர் ஆவார். 1971 ஆம் ஆண்டு வங்காள அறிவாளிகள் படுகொலை செய்யப்பட்டதில் பலியானார். இவருக்கு 1980 ஆம் ஆண்டில் அவரது இறப்புக்கு பின்னர் சுதந்திர தின விருது வழங்கப்பட்டது.
ஆரம்பகால வாழ்க்கை
சவுத்ரி 1925 ஆம் ஆண்டு நவம்பர் 27 அன்று பிரித்தானிய இந்தியாவின் மணிகஞ்சில் பிறந்தார். இவரது தந்தை கான் பகதூர் அப்துல் ஹலீம் சவுத்ரி, மாவட்ட நீதவான் மற்றும் அலிகார் முஸ்லிம் பல்கலைக்கழக பட்டதாரி ஆவார். சவுத்ரியின் தாயார் உம்மி கபீர் ஆஃபியா பேகம் (இறப்பு: 2000) ஆவார். சவுத்ரி தனது தந்தையின் அலுவல் பணிகளின் காரணமாக மாணிக்கஞ்ச், பிரோஜ்பூர் மற்றும் கிழக்கு வங்கத்தின் பிற பகுதிகளில் வசித்து வந்தார். இவரது குடும்பம் 1936 ஆம் ஆண்டில் நிரந்தரமாக டாக்காவுக்குக் குடிபெயர்ந்தது. பின்னர் அவர் 14 உடன்பிறப்புகளுடன் அவரின் தாயாரின் பெயரால் பெயரிடப்பட்ட தாருல் ஆஃபியா என்ற இல்லத்தில் வளர்ந்தார். அவர் 1941 ஆம் ஆண்டில் டாக்கா கல்லூரிப் பள்ளியில் மெட்ரிகுலேஷன் அலிகார் முஸ்லிம் பல்கலைக்கழகத்தில் இடைநிலை தேர்வை முடித்தார். பின்னர் 1946 ஆம் ஆண்டில் இல் இளங்கலை பட்டமும் 1947 ஆம் ஆண்டில் டாக்கா பல்கலைக்கழகத்தில் முதுகலைப் பட்டமும் பெற்றார். இடதுசாரி அரசியலில் அவர் ஈடுபட்டதால் அவர் குடியிருப்பான சலீமுல்லா ஹாலில் இருந்து வெளியேற்றப்பட்டார். வங்காள மொழி இயக்கத்தில் பங்கேற்றதற்காக 1952 ஆம் ஆண்டில் அவர் இரண்டு ஆண்டுகள் சிறையில் அடைக்கப்பட்டார். 1954 ஆம் ஆண்டில் சிறையில் இருந்தபோது வங்காள இலக்கியத்தில் முதுகலை தேர்வு எழுதி முதல் வகுப்பில் முதலிடம் பெற்றார். பின்னர் 1958 ஆம் ஆண்டில் ஹார்வர்ட் பல்கலைக்கழகத்தில் மொழியியலில் தனது மூன்றாவது முதுகலைப் பட்டத்தை பெற்றார்.
1947 ஆம் ஆண்டில், சவுத்ரி குல்னாவில் உள்ள பிரஜலால் கல்லூரியில் கற்பித்தல் பணியைத் தொடங்கினார். அவர் 1950 இல் டாக்காவில் உள்ள ஜகந்நாத் கல்லூரிக்குச் மாற்றலாகினார். மேலும் அதே ஆண்டில் டாக்கா பல்கலைக்கழகத்தில் இணைந்தார். 1971 ஆம் ஆண்டு வரை ஆங்கிலம் மற்றும் வங்காள மொழி துறைகளில் கற்பித்தார். 1970 ஆம் ஆண்டில் பேராசிரியராகவும், 1971 ஆம் ஆண்டில் இல் கலை பீடத்தின் தலைவராகவும் கடமையாற்றினார்.